2014. gada 23. septembrī Rīkojums Nr. 543

Rīgā (prot. Nr. 50 7. §)

**Par valsts īpašuma objektu nodošanu privatizācijai**

1. Saskaņā ar likuma "Par valsts un pašvaldību īpašuma objektu privatizāciju" 12. panta ceturto daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6. panta otro daļu nodot privatizācijai šādus valsts īpašuma objektus:

1.1.  673/840 domājamās daļas no nekustamā īpašuma (nekustamā īpašuma kadastra Nr. 0100 593 0184) – garāžas (būves kadastra apzīmējums 0100 093 0084 007) – Vecumnieku ielā, Rīgā;

1.2. nekustamo īpašumu – trīs garāžas (būvju kadastra apzīmējumi 0100 097 0091 008, 0100 097 0091 022 un 0100 097 0091 010), sūkņu staciju (būves kadastra apzīmējums 0100 097 0091 009), sargu māju (būves kadastra apzīmējums 0100 097 0091 020) un nojumi (būves kadastra apzīmējums 0100 097 0091 021) – Zilajā ielā 3, Rīgā;

1.3. nekustamo īpašumu – angāru (būves kadastra apzīmējums 0100 097 2000 003) – Zilajā ielā 3, Rīgā.

2. Valsts akciju sabiedrībai "Privatizācijas aģentūra" ierakstīt šā rīkojuma 1. punktā minētos valsts īpašuma objektus zemesgrāmatā uz valsts vārda valsts akciju sabiedrības "Privatizācijas aģentūra" personā.

3. Saskaņā ar likuma "Par valsts un pašvaldību īpašuma objektu privatizāciju" 12. panta ceturto un sesto daļu noteikt, ka pircējs, norēķinoties par ēkām (būvēm), 80 procentu apmērā maksā *euro* un 20 procentu apmērā – privatizācijas sertifikātos.

Ministru prezidente Laimdota Straujuma

Ekonomikas ministrs Vjačeslavs  Dombrovskis